Diari Oficial de la Generalitat Valenciana


Sumari del DOGV 4804, del 23-07-2004 (2004/7387)

RESOLUCIÓ de 23 de juny de 2004, complementària de la Resolució de 2 de juny de 2004 de la fase A, de la convocatòria d'ajudes per a l'adquisició de llibres de text, per al curs 2004-2005, de la direcció general d'Ensenyament.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/7387


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 23 de juny de 2004, complementària de la Resolució de 2 de juny de 2004 de la fase A, de la convocatòria d'ajudes per a l'adquisició de llibres de text, per al curs 2004-2005, de la direcció general d'Ensenyament. [2004/X7387]
  
Publicada la Resolució de 2 de juny de 2004 (DOGV de 14 de juny), amb la qual es resol la fase A, prevista en l'Orde de 12 de novembre de 2003 (DOGV 4.638 de 26 de novembre) d'Ajudes per a l'Adquisició de Llibres de Text.
  
Atés que per Orde de 23 de juny de 2004, de la Conselleria de Cultura, Educació i Esport, s'ha incrementat en 785.418 euros el crèdit inicial de la convocatòria d'ajudes per a l'adquisició de llibres de text, publicat en l'Orde d'1 d'abril de 2004 (DOGV de 5 de maig), es possible ampliar el nombre inicial de beneficiaris de la fase A, als quals se'ls va denegar l'ajuda per superar el crèdit de la convocatòria.
  
Fent ús de les atribucions que m'atorguen l'apartat 9.3 i la disposició final primera de dita ordre, per a dictar les resolucions necessàries per al seu desenrotllament, per delegació del conseller de Cultura, Educació i Esport, resolc:
  
Primer
  
Incrementar el nombre d'ajudes per a l'adquisició de llibres de text, concedides per Resolució de 2 de juny de 2004 amb la qual es resol la fase A de l'Orde de 12 de novembre de 2003 de la convocatòria d'ajudes per a l'adquisició de llibres de text, per a l'alumnat que cursa l'Educació Primària i el Primer Cicle d'ESO de la Generalitat Valenciana, degut a la quantitat que s'ha incrementat al pressupost inicial.
  
El nou alumnat beneficiari és el que figura a l'Annex I que s'adjunta.
  
Segon
  
Ordenar l'exposició pública de la present resolució complementària el dia 29 de juny al tauler d'anuncis dels centres docents on cursa estudis l'alumnat beneficiari.
  
Segons l'apartat 14 de la convocatòria, i conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar un recurs potestatiu de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 23 de juny de 2004.- El director general d'Ensenyament: Josep Vicent Felip i Monlleó.